2)

Lisätään 14a luku seuraavasti: ”14a LUKU MATKUSTAJA-ALUSTEN JÄTEVEDEN KÄSITTELYLAITTEISTOT 14a.01 artikla Määritelmät Tässä luvussa tarkoitetaan: 1. ’aluksen jäteveden käsittelylaitteistolla’ kompaktirakenteista jäteveden käsittelylaitteistoa aluksella kertyvän talousjäteveden käsittelyä varten; 2. ’tyyppihyväksynnällä’ päätöstä, jolla toimivaltainen viranomainen vahvistaa, että aluksen jäteveden käsittelylaitteisto täyttää tämän luvun tekniset vaatimukset; 3. ’erikoistestillä’ menettelyä, joka suoritetaan 14a.11 artiklan mukaisesti ja jolla toimivaltainen viranomainen varmistaa, että aluksessa käytettävä jäteveden käsittelylaitteisto täyttää tämän luvun vaatimukset; 4. ’valmistajalla’ henkilöä tai elintä, joka vastaa tyyppihyväksyntämenettelyä koskevista kaikista asioista ja tuotannon vaatimustenmukaisuuden varmistamisesta suhteessa toimivaltaiseen viranomaiseen. Kyseisen henkilön tai elimen ei tarvitse osallistua aluksen jäteveden käsittelylaitteiston rakentamisen kaikkiin vaiheisiin. Jos aluksen jäteveden käsittelylaitteisto on muunnettu alkuperäisen valmistuksen jälkeen muutoksilla tai jälkiasennuksella käytettäväksi aluksessa tämän luvun tarkoituksia varten, henkilö tai elin, joka on toteuttanut muutokset tai jälkiasennuksen, katsotaan valmistajaksi; 5. ’ilmoituslomakkeella’ lisäyksen VI osassa II tarkoitettua asiakirjaa, jossa luetellaan tiedot, jotka hakijan on annettava; 6. ’valmistusasiakirjoilla’ tiedoista, piirustuksista, valokuvista ja muista asiakirjoista koostuvaa kokonaisuutta, jonka hakija toimittaa tekniselle yksikölle tai toimivaltaiselle viranomaiselle ilmoituslomakkeen ohjeiden mukaisesti; 7. ’hyväksyntäasiakirjoilla’ valmistusasiakirjojen lisäksi kaikkia testausselosteita tai muita asiakirjoja, jotka tekninen yksikkö tai toimivaltainen viranomainen on liittänyt niihin suorittaessaan tehtäviään; 8. ’tyyppihyväksyntätodistuksella’ asiakirjaa, joka on laadittu lisäyksen VI osan III mukaisesti ja jolla toimivaltainen viranomainen todistaa tyyppihyväksynnän; 9. ’aluksen jäteveden käsittelylaitteiston parametrien luettelolla’ asiakirjaa, joka on laadittu lisäyksen VI osan VIII mukaisesti ja johon kirjataan kaikki parametrit, mukaan luettuna aluksen jäteveden käsittelylaitteiston komponentit ja mukautukset, jotka vaikuttavat jäteveden käsittelytasoon, mukaan luettuna sen muutokset; 10. ’jäteveden käsittelyyn liittyvien komponenttien ja parametrien tarkastusta koskevalla valmistajan oppaalla’ asiakirjaa, joka on laadittu 14a.11 artiklan 4 kohdan mukaisesti erikoistestin suorittamista varten; 11. ’talousjätevedellä’ keittiöiden, ruokailutilojen, käymälöiden ja pesuloiden jätevettä sekä ulostevettä; 12. ’jätevesilietteellä’ aluksen jäteveden käsittelylaitteiston käytöstä karttuvia jäämiä. 14a.02 artikla Yleiset säännökset 1. Tätä lukua sovelletaan kaikkiin matkustaja-aluksiin asennettuihin jäteveden käsittelylaitteistoihin. 2. a) Aluksen jäteveden käsittelylaitteistojen on noudatettava tyyppikokeen aikana taulukon 1 raja-arvoja. Taulukko 1 Aluksen jäteveden käsittelylaitteiston (testilaitteiston) ulosvirtauksessa tyyppikokeen aikana noudatettavat raja-arvot Parametri Pitoisuus Näyte Biokemiallinen hapenkulutus (BOD5) ISO 5815-1 ja 5815-2 (2003) (1) 20 mg/l 24 h yhdistetty näyte, homogenoitu 25 mg/l Satunnaisnäyte, homogenoitu Kemiallinen hapenkulutus (COD) (2) ISO 6060 (1989) (1) 100 mg/l 24 h yhdistetty näyte, homogenoitu 125 mg/l Satunnaisnäyte, homogenoitu Orgaanisen hiilen kokonaismäärä (TOC) EN 1484 (1997) (1) 35 mg/l 24 h yhdistetty näyte, homogenoitu 45 mg/l Satunnaisnäyte, homogenoitu b) Käytön aikana on noudatettava taulukon 2 kontrolliarvoja. Taulukko 2 Kontrolliarvot, joita on noudatettava matkustaja-alusten jäteveden käsittelylaitteiston ulosvirtauksessa Parametri Pitoisuus Näyte Biokemiallinen hapenkulutus (BOD5) ISO 5815-1 ja 5815-2 (2003) (3) 25 mg/l Satunnaisnäyte, homogenoitu Kemiallinen hapenkulutus (COD) (4) ISO 6060 (1989) (3) 125 mg/l Satunnaisnäyte, homogenoitu 150 mg/l Satunnaisnäyte Orgaanisen hiilen kokonaismäärä (TOC) EN 1484 (1997) (3) 45 mg/l Satunnaisnäyte, homogenoitu c) Taulukkojen 1 ja 2 vastaavia arvoja ei saa ylittää satunnaisnäytteessä. 3. Menettelyt, joissa käytetään klooria sisältäviä tuotteita, eivät ole sallittuja. Ei ole sallittua myöskään laimentaa talousjätevettä ominaiskuormituksen vähentämiseksi ja siten mahdollistaa sen hävittämistä. 4. Jätevesilietteen varastointia, säilyttämistä (tarvittaessa) ja vesistöön päästämistä varten on toteutettava asianmukaiset järjestelyt. Siihen on sisällyttävä myös jätevesilietteen hallintasuunnitelma. 5. Edellä 2 kohdassa olevan taulukon 1 arvojen noudattaminen vahvistetaan tyyppikokeella ja todistetaan tyyppihyväksynnällä. Tyyppihyväksyntä todistetaan tyyppihyväksyntätodistuksella. Omistajan tai sen valtuutetun edustajan on sisällytettävä tarkastuspyyntöön jäljennös tyyppihyväksyntätodistuksesta 2.02 artiklan mukaisesti. Aluksessa on säilytettävä jäljennös tyyppihyväksyntätodistuksesta ja luettelo aluksen jäteveden käsittelylaitteiston parametreista. 6. Sen jälkeen, kun aluksen jäteveden käsittelylaitteisto on asennettu alukseen, valmistajan on tehtävä toimivuuskoe ennen kuin suunniteltu käyttö alkaa. Aluksen jäteveden käsittelylaitteisto on merkittävä alustodistuksen 52 kohtaan, ja siinä yhteydessä on mainittava laitteistosta seuraavat tiedot: a) nimi; b) tyyppihyväksyntänumero; c) sarjanumero; d) rakennusvuosi. 7. Kaikkia aluksen jäteveden käsittelylaitteiston merkittäviä muutoksia, jotka vaikuttavat jäteveden käsittelyyn, on seurattava erikoistesti 14a.11 artiklan 3 kohdan mukaisesti. 8. Toimivaltainen viranomainen voi käyttää teknistä yksikköä täyttääkseen tässä luvussa kuvatut tehtävät. 9. Aluksen jäteveden käsittelylaitteistoa on huollettava säännöllisesti valmistajan ohjeiden mukaisesti sen varmistamiseksi, että se on täysin käyttökunnossa. Aluksessa on pidettävä huoltopäiväkirjaa, jossa tällainen huolto vahvistetaan. 14a.03 artikla Tyyppihyväksyntähakemus 1. Valmistajan on toimitettava aluksen jäteveden käsittelylaitteiston tyyppihyväksyntää koskeva hakemus toimivaltaiselle viranomaiselle. Hakemukseen on liitettävä 14a.01 artiklan 6 kohdan mukaiset valmistusasiakirjat ja luonnos aluksen jäteveden käsittelylaitteiston parametriluettelosta 14a.01 artiklan 9 kohdan mukaisesti sekä luonnos jäteveden käsittelyyn liittyvien komponenttien ja parametrien tarkastusta koskevasta valmistajan oppaasta kyseiselle aluksen jäteveden käsittelylaitteiston tyypille 14a.01 artiklan 10 kohdan mukaisesti. Tyyppikoetta varten valmistajalla on oltava prototyyppi aluksen jäteveden käsittelylaitteistosta. 2. Jos toimivaltainen viranomainen havaitsee aluksen jäteveden käsittelylaitteiston tyypin erityisessä tyyppihyväksyntähakemuksessa, että toimitettu hakemus esitetystä laitteiston prototyypistä ei edusta ominaisuuksiltaan kyseistä aluksen jäteveden käsittelylaitteiston tyyppiä sellaisena kuin se on kuvattuna lisäyksen VI osassa II olevassa liitteessä I, hyväksyntää varten on toimitettava toinen, tarvittaessa uusi, toimivaltaisen viranomaisen määräämä prototyyppi 1 kohdan mukaisesti. 3. Aluksen jäteveden käsittelylaitteiston tyypin tyyppihyväksyntähakemuksen saa toimittaa vain yhdelle toimivaltaiselle viranomaiselle. Jokaisesta hyväksyttäväksi haettavasta aluksen jäteveden käsittelylaitteiston tyypistä on toimitettava erillinen hakemus. 14a.04 artikla Tyyppihyväksyntämenettely 1. Toimivaltainen viranomainen, jolle hakemus toimitetaan, myöntää tyyppihyväksynnän aluksen jäteveden käsittelylaitteiston tyypille, joka vastaa valmistusasiakirjojen kuvausta ja täyttää tämän luvun vaatimukset. Kyseisten vaatimusten täyttämistä tutkitaan lisäyksen VII mukaan. 2. Toimivaltaisen viranomaisen on täytettävä jokaisesta aluksen jäteveden käsittelylaitteiston tyypistä, jonka se tyyppihyväksyy, kaikki tyyppihyväksyntätodistuksen merkitykselliset osat. Todistuksen malli on lisäyksen VI osassa III, ja toimivaltaisen viranomaisen on laadittava tai vahvistettava hyväksyntäasiakirjojen hakemiston sisältö. Tyyppihyväksyntätodistukset on numeroitava lisäyksen VI osassa IV kuvatun menetelmän mukaisesti. Täytetty tyyppihyväksyntätodistus ja sen liitteet on toimitettava hakijalle. 3. Jos hyväksyttävä aluksen jäteveden käsittelylaitteisto voi täyttää tehtävänsä tai sillä on erityisominaisuuksia vain sen aluksen muiden komponenttien kanssa, johon laitteisto asennetaan, ja siitä syystä yhden tai useamman vaatimuksen noudattaminen voidaan tarkastaa vain, jos hyväksyttävää aluksen jäteveden käsittelylaitteistoa käytetään yhdessä aluksen muiden todellisten tai simuloitujen komponenttien kanssa, kyseisen aluksen jäteveden käsittelylaitteiston tyyppihyväksynnän laajuutta rajoitetaan vastaavasti. Tällaisissa tapauksissa kaikki käyttörajoitukset ja kaikki asennusta koskevat vaatimukset luetellaan yksityiskohtaisesti kyseisen laitteistotyypin tyyppihyväksyntätodistuksessa. 4. Kunkin toimivaltaisen viranomaisen on lähetettävä seuraavat asiakirjat: a) luettelo aluksen jäteveden käsittelylaitteiston tyypeistä, mukaan luettuna yksityiskohdat lisäyksen VI osan V mukaisesti, joille se on myöntänyt tai joilta se on evännyt tai perunut hyväksynnän kyseisenä ajanjaksona, muille toimivaltaisille viranomaisille, joka kerta kun luetteloa muutetaan; b) jos toinen toimivaltainen viranomainen sitä pyytää, i) jäljennös aluksen jäteveden käsittelylaitteiston tyypin tyyppihyväksyntätodistuksesta, hyväksyntäasiakirjojen kanssa tai ilman niitä, kustakin aluksen jäteveden käsittelylaitteiston tyypistä, jolle se on myöntänyt tai jolta se on evännyt tai perunut hyväksynnän, ja tarvittaessa ii) luettelo aluksen jäteveden käsittelylaitteistoista, joita on valmistettu myönnetyn tyyppihyväksynnän mukaisesti, kuten 14a.06 artiklan 3 kohdassa säädetään, niin että luettelo sisältää yksityiskohdat lisäyksen VI osan VI mukaisesti. 5. Kunkin toimivaltaisen viranomaisen on lähetettävä kerran vuodessa tai lisäksi pyydettäessä komissiolle jäljennös tiedotteesta, joka on esitetty lisäyksen VI osassa VII ja joka koskee aluksen jäteveden käsittelylaitteiston tyyppejä, joille on myönnetty hyväksyntä edellisen ilmoituksen jälkeen. 14a.05 artikla Tyyppihyväksynnän muuttaminen 1. Tyyppihyväksynnän myöntäneen toimivaltaisen viranomaisen on toteutettava tarvittavat järjestelyt sen varmistamiseksi, että se saa tietoonsa kaikki muutokset hyväksyntäasiakirjojen tietoihin. 2. Hakemus tyyppihyväksynnän muutoksesta tai laajennuksesta on toimitettava yksinomaan alkuperäisen hyväksynnän myöntäneelle toimivaltaiselle viranomaiselle. 3. Jos hyväksyntäasiakirjoissa kuvatun aluksen jäteveden käsittelylaitteiston ominaisuuksia on muutettu, toimivaltaisen viranomaisen a) on annettava hyväksyntäasiakirjojen muutetut sivut, tapauksen mukaan, ja kullekin muutetulle sivulle on merkittävä selvästi muutoksen laatu ja uusi myöntämispäivämäärä. Kun muutettuja sivuja annetaan, myös hyväksyntäasiakirjojen hakemisto, joka on liitetty tyyppihyväksyntätodistukseen, on päivitettävä vastaavasti; b) on annettava muutettu tyyppihyväksyntätodistus (joka merkitään laajennusnumerolla), jos jokin siinä oleva tieto (liitteitä lukuun ottamatta) on muuttunut tai jos tämän luvun vähimmäisvaatimukset ovat muuttuneet alkuperäisen hyväksymispäivämäärän jälkeen. Muutetusta hyväksyntätodistuksesta on selvästi käytävä ilmi muutoksen syy ja uusi myöntämispäivämäärä. Jos toimivaltainen viranomainen, joka on myöntänyt tyyppihyväksynnän, katsoo, että uudet kokeet tai testit ovat perusteltuja hyväksyntäasiakirjoihin tehdyn muutoksen takia, sen on ilmoitettava asiasta valmistajalle ja annettava edellä mainitut asiakirjat vasta uusien kokeiden tai testien onnistuneen suorittamisen jälkeen. 14a.06 artikla Vaatimustenmukaisuus 1. Valmistajan on laitettava kuhunkin tyyppihyväksynnän mukaisesti valmistettuun aluksen jäteveden käsittelylaitteistoon lisäyksen VI osassa I määritellyt merkinnät, mukaan luettuna tyyppihyväksyntänumero. 2. Jos tyyppihyväksyntä sisältää käyttörajoituksia 14a.04 artiklan 3 kohdan mukaisesti, valmistajan on liitettävä yksityiskohtaiset tiedot kyseisistä rajoituksista ja kaikista asennusta koskevista vaatimuksista jokaiseen valmistettuun yksikköön. 3. Jos tyyppihyväksynnän myöntänyt toimivaltainen viranomainen niin pyytää, valmistajan on annettava luettelo kaikkien niiden aluksen jäteveden käsittelylaitteistojen sarjanumeroista, jotka on valmistettu tämän luvun vaatimusten mukaisesti edellisen raportin jälkeen tai sen jälkeen, kun nämä säännökset ovat tulleet voimaan ensimmäistä kertaa, 45 päivän kuluessa kunkin kalenterivuoden loppumisen jälkeen, ja välittömästi toimivaltaisen viranomaisen määräämän muun päivämäärän jälkeen. Luettelossa on ilmoitettava sarjanumeroiden väliset korrelaatiot, vastaavat aluksen jäteveden käsittelylaitteistojen tyypit ja tyyppihyväksyntänumerot. Luettelossa on lisäksi oltava myös erityiset tiedot niistä tapauksista, joissa valmistaja keskeyttää tyyppihyväksytyn aluksen jäteveden käsittelylaitteiston tyypin tuotannon. Mikäli toimivaltainen viranomainen ei vaadi valmistajaa toimittamaan säännöllisesti kyseistä luetteloa, valmistajan on säilytettävä tallennetut tiedot vähintään 40 vuotta. 14a.07 artikla Vastaavien hyväksyntöjen hyväksyminen Jäsenvaltiot voivat tunnustaa eri normeihin perustuvia alusten jäteveden käsittelyjärjestelmien tyyppihyväksyntöjä kansallisilla vesiväylillä tapahtuvaa käyttöä varten. Kyseisistä tyyppihyväksynnöistä on ilmoitettava komissiolle. 14a.08 artikla Sarjanumeroiden tarkastaminen 1. Tyyppihyväksynnän myöntävän toimivaltaisen viranomaisen on varmistettava – tarvittaessa yhteistyössä muiden toimivaltaisten viranomaisten kanssa – että tämän luvun vaatimusten mukaisesti valmistettujen aluksen jäteveden käsittelylaitteistojen sarjanumerot rekisteröidään ja tarkastetaan. 2. Sarjanumerot voidaan tarkastaa lisäksi 14a.09 artiklan mukaisen tuotannon vaatimustenmukaisuustarkastuksen yhteydessä. 3. Sarjanumeroiden tarkastuksen yhteydessä jäsenvaltioihin sijoittautuneen valmistajan tai sen valtuutetun edustajan on tarvittaessa toimitettava nopeasti toimivaltaiselle viranomaiselle kaikki tarvittavat tiedot, jotka koskevat suoria ostajia, sekä niiden aluksen jäteveden käsittelylaitteistojen sarjanumerot, jotka on ilmoitettu valmistetuiksi 14a.06 artiklan 3 kohdan mukaisesti. 4. Jos valmistaja ei pysty noudattamaan 14a.06 artiklan vaatimuksia, kun toimivaltainen viranomainen sitä pyytää, aluksen jäteveden käsittelylaitteiston tyypin hyväksyntä voidaan perua. Tällaisessa tapauksessa käytetään 14a.10 artiklan 4 kohdan mukaista ilmoitusmenettelyä. 14a.09 artikla Tuotannon vaatimustenmukaisuus 1. Tyyppihyväksynnän myöntävä toimivaltainen viranomainen varmistaa etukäteen – tarvittaessa yhteistyössä muiden toimivaltaisten viranomaisten kanssa – että tuotannon vaatimustenmukaisuuden tehokkaan tarkastuksen varmistamiseksi on toteutettu asianmukaisia järjestelyjä lisäyksen VI osan I vaatimusten osalta. 2. Tyyppihyväksynnän myöntäneen toimivaltaisen viranomaisen on varmistettava – tarvittaessa yhteistyössä muiden toimivaltaisten viranomaisten kanssa – että 1 kohdan mukaiset järjestelyt, jotka koskevat lisäyksen VI osan I säännöksiä, toimivat edelleen tehokkaasti ja että jokainen aluksen jäteveden käsittelylaitteisto, jolle on myönnetty tyyppihyväksyntänumero tämän luvun vaatimusten mukaisesti, vastaa edelleen tyyppihyväksyntätodistuksen ja sen liitteiden kuvausta tyyppihyväksytyn aluksen jäteveden käsittelylaitteiston tyypistä. 3. Toimivaltainen viranomainen voi tunnustaa muiden toimivaltaisten viranomaisten vertailukelpoisia testejä 1 ja 2 kohdan säännöksiä vastaaviksi testeiksi. 14a.10 artikla Tyyppihyväksytyn aluksen jäteveden käsittelylaitteiston tyypin vaatimustenvastaisuus 1. Tyyppihyväksytyn aluksen jäteveden käsittelylaitteiston tyypin vaatimustenvastaisuuden katsotaan olevan kyseessä, kun se poikkeaa tyyppihyväksyntätodistuksen ominaisuuksista tai mahdollisesti hyväksyntäasiakirjoista, joita tyyppihyväksynnän myöntänyt toimivaltainen viranomainen ei ole hyväksynyt 14a.05 artiklan 3 kohdan mukaisesti. 2. Mikäli tyyppihyväksynnän myöntänyt toimivaltainen viranomainen katsoo, että aluksen jäteveden käsittelylaitteistot eivät vastaa sitä aluksen jäteveden käsittelylaitteiston tyyppiä, jolle hyväksyntä on myönnetty, se ryhtyy tarvittaviin toimiin sen varmistamiseksi, että tuotannossa olevat aluksen jäteveden käsittelylaitteistot vastaavat jälleen tyyppihyväksyttyä aluksen jäteveden käsittelylaitteiston tyyppiä. Toimivaltainen viranomainen, joka on havainnut vaatimustenvastaisuuden, ilmoittaa muille toimivaltaisille viranomaisille ja komissiolle toteutetuista toimista, joihin voi sisältyä myös tyyppihyväksynnän peruminen. 3. Jos toimivaltainen viranomainen voi osoittaa, että aluksen jäteveden käsittelylaitteistot, joille on annettu tyyppihyväksyntänumero, eivät vastaa tyyppihyväksyttyä aluksen jäteveden käsittelylaitteiston tyyppiä, se voi vaatia tuotannossa olevan aluksen jäteveden käsittelylaitteiston tyypin tyyppihyväksynnän myöntänyttä toimivaltaista viranomaista tarkastamaan sen vaatimustenmukaisuuden tyyppihyväksytyn aluksen jäteveden käsittelylaitteiston tyypin kanssa. Tähän on ryhdyttävä kuuden kuukauden kuluessa pyynnön päivämäärästä. 4. Toimivaltaisten viranomaisten on ilmoitettava tyyppihyväksynnän perumisesta ja sen syistä toisilleen ja komissiolle kuukauden kuluessa perumisesta. 14a.11 artikla Satunnaisnäytteiden mittaus/Erikoistesti 1. Viimeistään kolme kuukautta matkustaja-aluksen käyttöönotosta tai siinä tapauksessa, että aluksen jäteveden käsittelylaitteisto on jälkiasennettu, sen asennuksesta ja sen jälkeen, kun tarvittava toimivuuskoe on tehty, toimivaltaisen viranomaisen on otettava satunnaisnäyte matkustaja-aluksen käytön aikana 14a.02 artiklan 2 kohdan taulukon 2 arvojen tarkastamiseksi. Toimivaltaisen viranomaisen on epäsäännöllisin väliajoin tehtävä aluksen jäteveden käsittelylaitteistolle toimivuustarkastuksia satunnaisnäytteiden mittauksella 14a.02 artiklan 2 kohdan taulukon 2 arvojen tarkastamiseksi. Mikäli toimivaltainen viranomainen katsoo, että satunnaisnäytteiden mittauksen arvot eivät noudata 14a.02 artiklan 2 kohdan taulukon 2 arvoja, se voi vaatia, että a) aluksen jäteveden käsittelylaitteiston viat korjataan sen varmistamiseksi, että se toimii asianmukaisesti; b) aluksen jäteveden käsittelylaitteisto palautetaan jälleen vastaamaan tyyppihyväksyntää; tai c) suoritetaan 3 kohdan mukainen erikoistesti. Kun vaatimustenvastaisuudet on korjattu ja aluksen jäteveden käsittelylaitteisto vastaa jälleen tyyppihyväksyntää, toimivaltainen viranomainen voi tehdä uusia satunnaisnäytteiden mittauksia. Mikäli vikoja ei korjata tai aluksen jäteveden käsittelylaitteiston vaatimustenmukaisuutta ei saada vastaamaan tyyppihyväksynnän vaatimuksia, toimivaltaisen viranomaisen on suljettava aluksen jäteveden käsittelylaitteisto ja määrättävä tarkastuselin merkitsemään se alustodistuksen 52 kohtaan. 2. Satunnaisnäytteet on mitattava 14a.02 artiklan 2 kohdan taulukon 2 määritelmien mukaisesti. 3. Mikäli toimivaltainen viranomainen löytää aluksen jäteveden käsittelylaitteistosta virheitä, jotka osoittavat poikkeaman tyyppihyväksynnästä, toimivaltaisen viranomaisen on tehtävä erikoistesti aluksen jäteveden käsittelylaitteiston senhetkisen tilanteen määrittämiseksi aluksen jäteveden käsittelylaitteiston parametriluettelossa eriteltyjen komponenttien, kalibroinnin ja aluksen jäteveden käsittelylaitteiston parametrien asetusten osalta. Mikäli toimivaltainen viranomainen tekee päätelmän, että aluksen jäteveden käsittelylaitteisto ei vastaa aluksen jäteveden käsittelylaitteiston tyypin tyyppihyväksyntää, se voi toteuttaa seuraavia toimia: a) vaatia, että i) aluksen jäteveden käsittelylaitteiston vaatimustenmukaisuus palautetaan tai ii) 14a.05 artiklan mukaista tyyppihyväksyntää muutetaan vastaavasti, tai b) määrätä tehtäväksi mittauksen lisäyksen VII testivaatimusten mukaisesti. Jos vaatimustenmukaisuutta ei palauteta tai tyyppihyväksyntää ei muuteta vastaavasti tai jos b kohdan mukaisesti tehdyistä mittauksista käy ilmi, että 14a.02 artiklan 2 kohdan taulukon 1 arvoja ei noudateta, toimivaltaisen viranomaisen on suljettava aluksen jäteveden käsittelylaitteisto ja määrättävä tarkastuselin merkitsemään se alustodistuksen 52 kohtaan. 4. Edellä olevan 3 kohdan mukaisissa testeissä on noudatettava valmistajan opasta, joka koskee aluksen jäteveden käsittelylaitteiston jäteveden käsittelyyn liittyvien komponenttien ja parametrien tarkastusta. Kyseisessä oppaassa, joka valmistajan on laadittava ja toimivaltaisen viranomaisen on hyväksyttävä, on määriteltävä käsittelyyn liittyvät komponentit sekä asetukset, mitoitusperusteet ja parametrit, joita on sovellettava sen varmistamiseksi, että 14a.02 artiklan 2 kohdan taulukon 1 ja 2 arvoja noudatetaan jatkuvasti. Oppaassa on oltava ainakin seuraavat tiedot: a) aluksen jäteveden käsittelylaitteiston tyypin määritelmä sekä prosessin kuvaus ja ilmoitus siitä, asennetaanko jäteveden varastointisäiliöt niin, että ne sijaitsevat ennen aluksen jäteveden käsittelylaitteistoa; b) luettelo jäteveden käsittelyyn liittyvistä komponenteista; c) suunnittelu- ja mitoitusperusteet, mitoituserittely ja sovellettavat säännökset; d) aluksen jäteveden käsittelylaitteiston kaaviokuva sekä hyväksyttyjen käsittelyyn liittyvien komponenttien tunnuspiirteet (esimerkiksi komponenttien osien numerot). 5. Aluksen jäteveden käsittelylaitteisto, joka on ollut suljettuna, voidaan ottaa uudelleen käyttöön vasta sen jälkeen, kun sille on tehty erikoistesti 3 kohdan ensimmäisen alakohdan mukaisesti. 14a.12 artikla Toimivaltaiset viranomaiset ja tekniset yksiköt Jäsenvaltioiden on ilmoitettava komissiolle tässä luvussa kuvattujen toimintojen toteuttamisesta vastaavien toimivaltaisten viranomaisten ja teknisten yksikköjen nimet ja osoitteet. Teknisten yksikköjen on noudatettava testaus- ja kalibrointilaboratorioiden pätevyysvaatimuksia koskevaa eurooppalaista standardia (EN ISO/IEC 17025:2005-8) ottaen huomioon seuraavat ehdot: a) aluksen jäteveden käsittelylaitteistojen valmistajia ei voida tunnustaa tekniseksi yksiköksi; b) tämän luvun tarkoituksia varten tekninen yksikkö voi toimivaltaisen viranomaisen luvalla käyttää oman laboratorion ulkopuolisia laitoksia.”